WEB-SERVENTA	Ath rumor dera gent, gessec Tomás Pedro e eth sòn patron ena pòrta dera casa, entà veir se de qué ère tant de rambalh, e desnishèren a Lope entre es dus ajudants, plen de sang eth ròstre e era boca; campèc dempús peth sòn ase er ostalièr e lo vedec tengut per un aute ajudant que ja se les auie junhut; demanèc era causa d'aqueres presons; que li siguec dita era vertat der ahèr; li hec dò peth sòn ase, cranhent que l'auie de pèrder, o, aumens, que li calerie hèr mès despenes de çò que valie.